20.7.2005

OIKEUSMINISTERIÖ
PL 25
00023  VALTIONEUVOSTO

VIITE		Oikeusministeriön lausuntopyyntö 25.5.2005
		OM 11/41/2004
		OM025:00/2004

ASIA		Lausunto peitetoimintatyöryhmän mietinnöstä

	Mietinnössä esitetyt uudistukset ovat kannatettavia.

	Todistajat voitaneen jakaa kolmeen ryhmään: ulkopuolinen ns. satunnaistodistaja, kyseiseen rikolliseen toimintaan joko välillisesti tai välittömästi osallistunut tai siihen muuten liittyvä henkilö ja peitetoimintaan osallistunut poliisimies. Katsoisin, että viimeksi mainittujen asema ja tilanne on ongelmallisin sekä anonyymiteetin määrittelyn että todistajan suojelun kannalta ilman että hänen henkilöllisyytensä paljastuu.
 
	Oikeudenkäymiskaaren 17 luvun 35 b §:n osalta viittaan käräjätuomari Liisa Paulin eriävään mielipiteeseen.

	Laki oikeudenkäynnistä rikosasioissa annetun lain muuttamisesta 5 luku 11 d § voi olla ongelmallinen.

	Muiden säännösehdotusten tai niiden perustelujen osalta ei ole huomautettavaa.

	Kiinnittäisin huomiota siihen, että mitä tapahtuu, jos käräjäoikeus tai ylemmät oikeusasteet hylkäävät anonyymiä todistelua koskevan vaatimuksen. Laki oikeudenkäynnin julkisuudesta annetun lain 5 a §:n muuttamisesta mukaan päätös ja oikeudenkäyntiaineisto on pidettävä salassa 40 vuotta päätöksen antamisesta. Jos päätös on hylkäävä ja joku asianosainen vaatii hänen kuulemistaan todistajana oikeudenkäynnissä, niin käsitykseni mukaan tällöin hänen henkilöllisyytensä paljastuu. Tällä voi olla suuri merkitys jo alunperin todistajan halukkuudesta todistaa ja myös hänen kertomuksensa sisältöön.

			
	
	Kihlakunnansyyttäjä	Harri Ilander

	

	

	
	
	+	Harri Ilander	(	Puh  010 362 2400
		Porkkalankatu 13 A  PL 318		Fax   010 362 2203
		00180  HELSINKI